 Maistrova ulica 10, 1000 Ljubljana

T: 01 369 59 00

F: 01 369 59 01

E: gp.mk@gov.si

www.mk.gov.si

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Številka: 0070-3/2025/30 | | | | | | |  | | |  | |
|  | Ljubljana, 8. 7. 2025 | | | | | | |  | | |  | |
|  | EVA 2025-3340-0004 | | | | | | |  | | |  | |
|  | GENERALNI SEKRETARIAT VLADE REPUBLIKE SLOVENIJE  Gp.gs@gov.si | | | | | | |  | | |  | |
|  | **ZADEVA: Predlog Uredbe o minimalnem plačilu za samozaposlene v kulturi – predlog za obravnavo** | | | | | | | | | | | |
|  | **1. Predlog sklepa vlade:** | | | | | | | | | | | |
|  | Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 106.l člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, in 18/23 – ZDU-1O in 76/23) je Vlada Republike Slovenije na … seji … sprejela  SKLEP:  Vlada Republike Slovenije je izdala Uredbo o minimalnem plačilu za samozaposlene v kulturi in jo objavi v Uradnem listu Republike Slovenije.  Barbara Kolenko Helbl  generalna sekretarka  Priloga:  – predlog Uredbe o minimalnem plačilu za samozaposlene v kulturi,  – obrazložitev.  Sklep prejmejo:  – Ministrstvo za finance Republike Slovenije,  – Ministrstvo za delo, družino, socialne zadeve in enake možnosti Republike Slovenije,  – Ministrstvo za javno upravo Republike Slovenije,  – Generalni sekretariat Vlade Republike Slovenije,  – Služba Vlade Republike Slovenije za zakonodajo,  – Ministrstvo za kulturo Republike Slovenije. | | | | | | | | | | | |
|  | **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
|  | / | | | | | | | | | | | |
|  | **3.a Osebe, odgovorne za strokovno pripravo in usklajenost gradiva:** | | | | | | | | | | | |
|  | - mag. Marko Rusjan, državni sekretar  - Tjaša Pureber, generalna direktorica Direktorata za razvoj kulturnih politik  - Anže Zorman, podsekretar | | | | | | | | | | | |
|  | **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
|  | / | | | | | | | | | | | |
|  | **4. Predstavniki vlade, ki bodo sodelovali pri delu državnega zbora:** | | | | | | | | | | | |
|  | / | | | | | | | | | | | |
|  | **5. Kratek povzetek gradiva:** | | | | | | | | | | | |
|  | Predlog Uredbe o minimalnem plačilu za samozaposlene v kulturi (v nadaljnjem besedilu: uredba) temelji na 82.c členu Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25; v nadaljnjem besedilu ZUJIK), ki dopolnjuje in operacionalizira zavezo iz predhodnega 82.b člena ZUJIK. Ta narekuje primerljivo plačilo samozaposlenih v kulturi z uslužbenci v javnem sektorju.  Uredba podrobneje ureja minimalno višino plačila za delo na področju kulture, ki ga samozaposleni v kulturi opravijo za javne zavode in javne agencije s področja kulture, ter minimalno začetno plačilo, primerljivost poklicev in način določanja ter višino minimalnih tarif za specifične poklice. Prav tako podrobneje določa način izračunavanja minimalnega plačila. Uredba ureja tudi izjemo, po kateri se za določene vrste dela, kjer vrednotenje po urni postavki ni ustrezno, lahko uporabijo tudi minimalne tarife, kot so določene v Prilogi 2.  Uredba v Prilogi 1 določa seznam poklicev samozaposlenih v kulturi, kot izhajajo iz Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16, 84/16, 25/23, 44/24, 2/25 in 4/25 – popr.), ter primerljivih poklicev iz veljavnega Aneksa h kolektivni pogodbi za kulturne dejavnosti v Republiki Sloveniji (Uradni list RS, št. 99/24). Priloga opredeljuje vrste opravljenega dela na način, da te lahko sodijo zgolj v okvir aktivnosti, ki smiselno izhajajo iz posameznega poklica samozaposlenih v kulturi. Prav tako shema z vzporejanjem poklica samozaposlenega in primerljivega delovnega mesta v javnem sektorju določi pripadajoči minimalni plačni razred in šifro delovnega mesta v javnem sektorju. Določena so delovna mesta izhodiščnega naziva in tarifnega razreda VII/2, če to obstaja, sicer je določeno delovno mesto najbližje primerljivega tarifnega razreda. Za tiste vrste dela, kjer urna postavka ni primerna merska enota, uredba s pripadajočo prilogo 2 določa možnost uporabe minimalnih tarif.  V procesu priprave uredbe je Vlada Republike Slovenije v skladu z 82.c členom ZUJIK pridobila mnenje reprezentativnih sindikatov samozaposlenih v kulturi. | | | | | | | | | | | |
|  | **6. Presoja posledic za:** | | | | | | | | | | | |
|  | a) | javnofinančna sredstva nad 40.000 EUR v tekočem in naslednjih treh letih | | | | | | | | | DA | |
|  | b) | usklajenost slovenskega pravnega reda s pravnim redom Evropske unije | | | | | | | | | NE | |
|  | c) | administrativne posledice | | | | | | | | | NE | |
|  | č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
|  | d) | okolje, vključno s prostorskimi in varstvenimi vidiki | | | | | | | | | NE | |
|  | e) | socialno področje | | | | | | | | | NE | |
|  | f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
|  | **7.a Predstavitev ocene finančnih posledic nad 40.000 EUR:**  Finančne posledice za državni proračun v letu 2025, 2026 in v prihodnjih leti izhajajo iz novele zakona, ki je bila 30. januarja 2025 sprejeta v Državnem zboru Republike Slovenije, in je predvidevalo razpon v obsegu finančnih posledic, ki je neposredno vezan na višino obtežitvenega faktorja, kot jo določi uredba, ter na reformo sistema plač v javnem sektorju in na metodologijo vzpostavitve primerljivosti poklicev samozaposlenih v kulturi z delovnimi mesti v javnem sektorju.  Finančne posledice so v letu 2025 predvidene v višini 155.000,00 EUR, saj se bo uredba predvidoma lahko pričela uporabljati z julijem 2025 in torej – glede na predvidene finančne posledice, kot so bile opredeljene v vladnem gradivu zakona – v največ polovičnem predvidenem letnem obsegu. V letu 2026 bodo finančne posledice nastopile v celotnem obsegu, torej v višini 310.000,00 EUR. Finančne posledice so že upoštevane v sprejetem proračunu za obe posamezni leti.  **Ministrstvo je za potrebe priprave finančne simulacije izhajalo predvsem iz naslednjih gradiv:**  - interno gradivo z naslovom Javni zavodi na področju kulture, ki jih Ministrstvo za kulturo sofinancira na podlagi neposrednega poziva – statistični podatki (september 2020),  - poročila javnih zavodov iz področja gledališča (13 zavodov), vključno s statističnimi in finančnimi poročili (2023, za leto 2022),  - interna analiza podatkov Finančne uprave Republike Slovenije, ki jih je ministrstvo pridobilo glede prihodkov samozaposlenih v kulturi v letu 2021,  - Analiza o položaju samozaposlenih v kulturi v Sloveniji s predlogi izboljšav (Plut, J., Pungerčar, M. M., Srakar, A., 2016),  - Raziskava: Slovenski kulturno-kreativni delavec v času covida-19 (Matjaž, E., Černič, P., Kosi, T., 2020) in Raziskava: Slovenski kulturno-kreativni delavec v času covida-19 (Matjaž, E., Černič, P., Piškorič, L., 2022).  **Višina izplačanih avtorskih honorarjev**  Javni zavodi doslej niso spremljali višine urnih postavk, izplačanih samozaposlenim v kulturi, prav tako postavka »avtorski honorarji« ni bila podrobneje segmentirana glede na tip pravne osebe, kateri je bil honorar izplačan. Pri izračunu finančnih posledic je ministrstvo uporabilo naslednjo metodologijo.  Interno poročilo Javni zavodi na področju kulture, ki jih Ministrstvo za kulturo sofinancira na podlagi neposrednega poziva – statistični podatki (september 2020) je pripravljeno na podlagi letnih finančnih poročil javnih zavodov, ki jih le-ti posredujejo ministrstvu, vključno s finančnimi in statističnimi prilogami. V poročilu so agregirani podatki za 73 javnih zavodov, od katerih je 28 državnih, preostalih 45 pa so ustanovile občine. Javno službo opravljajo na različnih področjih: gledališče, opera, balet, glasba, arhivska in muzejska dejavnost, ter na drugih področjih kulture, ki so v javnem interesu. Zunanji sodelavci opravljajo za te zavode zelo različna dela, pri čemer avtorski honorarji zajemajo različne vrste zunanjih izvajalcev, vključno s samozaposlenimi v kulturi.  Nacionalni javni zavodi so v referenčnem letu 2019 za avtorske honorarje skupno namenili 4.286.049 EUR. Podobni zneski so veljali tudi za obdobje 2015–2018, pri čemer je bila višina izplačil relativno stabilna (npr. leta 2015 so nacionalni javni zavodi za avtorske honorarje namenili 4.324.008 EUR). Za pripravo realne finančne projekcije smo podatke posodobili glede na skupno vrednost proračunskih postavk, namenjenih javnim zavodom, v letu 2024, ki se je med letoma 2019 in 2024 povečal iz 111.460.384 EUR na približno 137.000.000 EUR, kar predstavlja 23-odstotno povečanje, ki pa je bilo v nesorazmerno velikem deležu vezano na stroške dela, stroške prostora in stroške materialov in se ni v celoti izrazilo v dvigu avtorskih honorarjev. Na tej osnovi lahko sklepamo, da so nacionalni javni zavodi v letu 2024 za avtorske honorarje namenili 4.845.000 EUR.  **Višina sredstev, namenjenih samozaposlenim v kulturi**  Za izračun deleža sredstev, namenjenih samozaposlenim v kulturi, smo uporabili vzorec štirih institucij s področja gledališča. Na tem področju so samozaposleni v kulturi nadpovprečno zastopani, kar vzpostavlja zgornji rob projekcije (na drugih področjih je delež samozaposlenih znatno nižji). V teh štirih zavodih je v letu 2022 sodelovalo 41 samozaposlenih v kulturi. Iz poročil teh institucij izhaja, da samozaposleni v kulturi predstavljajo največ 34,2 % vseh zunanjih sodelavcev, ki prejemajo avtorske honorarje. Predvidevamo torej, da povprečni delež izplačil avtorskih honorarjev, ki so namenjeni samozaposlenim v kulturi, znaša 25 %. Na tej osnovi lahko sklepamo, da so leta 2024 nacionalni javni zavodi samozaposlenim v kulturi izplačali približno 1.211.000 EUR.  Delež honorarjev samozaposlenih, ki so pod predvideno minimalno višino plačila, lahko ekstrapoliramo iz podatkov Finančne uprave Republike Slovenije za leto 2021, ki kažejo, da je 37 % samozaposlenih v kulturi (1.080 oseb) zaslužilo manj od bruto minimalne plače. Podobni deleži izhajajo tudi iz omenjenih poročil, iz enega od njih pa še to, da je (leta 2022) 26,9% zunanjih sodelavcev s strani javnih zavodov prejelo plačilo, ki ne ustreza minimalnim zahtevam. Na tej osnovi ugotavljamo, da je bil delež izplačanih honorarjev samozaposlenim v kulturi, ki ne ustreza minimalnim zahtevam, približno četrtinski, kar v sredstvih skupno pomeni 310.000 EUR. | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | |  |
|  | | | | Tekoče leto (t) | | t + 1 | t + 2 | | | | | t + 3 |  |
| Predvideno povečanje (+) ali zmanjšanje (**–**) prihodkov državnega proračuna | | | |  | |  |  | | | | |  |  |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  |  | | | | |  |  |
| Predvideno povečanje (+) ali zmanjšanje (**–**) odhodkov državnega proračuna | | | |  | |  |  | | | | |  |  |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  |  | | | | |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  |  | | | | |  |  |
| II. Finančne posledice za državni proračun | | | | | | | | | | | | |  |
| II.a Pravice porabe za izvedbo predlaganih rešitev so zagotovljene: | | | | | | | | | | | | |  |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |  |
| Ministrstvo za kulturo | | | 3340-24-0015 - Izvajanje javne službe na področju umetnosti | | PP 131084 - Umetniški programi v javnih zavodih | | 115.000,00 € | | | | | 230.000,00 € |  | |
| Ministrstvo za kulturo | | | 3340-24-0011 - Izvajanje javne službe - filmska in AV kultura | | PP 131083 - Javni zavodi na področju filma in avdiovizualne kulture | | 5.000,00 € | | | | | 10.000,00 € |  | |
| Ministrstvo za kulturo | | | 3340-24-0022 - Delovanje SFCProjekt: 3340-23-0001 - Filmski in avdiovizualni projekti | | PP 131127 - Slovenski filmski center | | 2.500,00 € | | | | | 5.000,00 € |  | |
| Ministrstvo za kulturo | | | 3340-24-0024 - Delovanje JAKProjekt: 3340-24-0051 - Stabilizacija in razvoj področja knjige 2024-2025 | | PP 131145 - Javna agencija za knjigo | | 2.500,00 € | | | | | 5.000,00 € |  | |
| Ministrstvo za kulturo | | | 3340-24-0010 - Izvajanje javne službe na področju KD | | PP 160187 - Javni zavodi - muzeji, arhivi in AVP | | 25.000,00 € | | | | | 50.000,00 € |  | |
| Ministrstvo za kulturo | | | 3340-24-0010 - Izvajanje javne službe na področju KD | | PP160186 - Zavod za varstvo kulturne dediščine | | 5.000,00 € | | | | | 10.000,00 € |  | |
| SKUPAJ | | | | | | | **155.000,00 €** | | | | | **310.000,00 €** |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | |  |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |  |
|  | | |  | |  | |  | | | | |  |  |
|  | | |  | |  | |  | | | | |  |  |
| SKUPAJ | | | | | | |  | | | | |  |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | |  |
| Novi prihodki | | | | | Znesek za tekoče leto (t) | | | | Znesek za t + 1 | | | |  |
|  | | | | |  | | | |  | | | |  |
|  | | | | |  | | | |  | | | |  |
| SKUPAJ | | | | |  | | | |  | | | |  |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   / | | | | | | | | | | | | |  |
| **7.b Predstavitev ocene finančnih posledic pod 40.000 EUR:**  / | | | | | | | | | | | | |  |
| **8. Predstavitev sodelovanja z združenji občin:** | | | | | | | | | | | | |  |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | |  |
| Gradivo (predpis) je bilo poslano v mnenje:   * Skupnosti občin Slovenije SOS: DA * Združenju občin Slovenije ZOS: DA * Združenju mestnih občin Slovenije ZMOS: DA | | | | | | | | | | | | |  |
| **9. Predstavitev sodelovanja javnosti:** | | | | | | | | | | | | |  |
| Gradivo je bilo predhodno objavljeno na spletni strani predlagatelja: | | | | | | | | | | DA | | |  |
| Gradivo je bilo 6. marca 2025 objavljeno na strani E-demokracija na spletnem naslovu <https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=17649&lang=si> in spletni strani ministrstva za kulturo. Ministrstvo je pozvalo javnost, da mnenja, predloge in pripombe sporoči v do vključno 30. marca 2025. O javni obravnavi predloga zakona so bili neposredno obveščeni tudi reprezentativni sindikati, ki so bili prav tako pozvani, da sporočijo svoja mnenja, predloge in pripombe.  Sindikati Glosa - sindikat kulture Slovenije, ZASUK - sindikat za ustvarjalnost in kulturo ter Sviz - sindikat vzgoje, izobraževanja, znanosti in kulture Slovenije so v skupnem odzivu sporočili, da se s predlaganimi rešitvami strinjajo in na predlog uredbe nimajo nadaljnjih pripomb. | | | | | | | | | | | | |  |
| V javno obravnavo so bile vključene nevladne organizacije, javni zavodi, samozaposleni v kulturi, sindikati in drugi predstavniki zainteresirane in strokovne javnosti. V nadaljevanju podajamo ključne pripombe javnosti ter pojasnjujemo odločitve o vključevanju predlogov v končno različico zakona.  **Fizična oseba** je podala mnenje, da veliko samozaposlenih v kulturi dela na zasebnem trgu, zato se jih spremembe, ki jih ureja uredba, ne bodo dotaknile. Komentarja ni mogoče upoštevati, saj subjekte, za katere velja uredba, določa 82.c člen Zakona o uresničevanju javnega interesa za kulturo (v nadaljnjem besedilu: ZUJIK) in jih z uredbo ni mogoče širiti na nevladne organizacije ali gospodarske družbe. V ZUJIK je namreč zapisano, da upoštevanje določb glede minimalnega plačila samozaposlenih v kulturi velja za javne zavode in javne agencije v kulturi.  **Fizična oseba** je predlagala, da se kot povprečna mesečna delovna obveznost ne upošteva 174 ur, temveč zato, ker samozaposlen v kulturi ni upravičen do dopusta, odmora za malico, bolniških odsotnosti in podobno, ta obveznost mesečno znaša 143 efektivnih ur. Komentarja ni mogoče upoštevati, ker zanj ni zakonske podlage, oziroma ker Uredba o enotni metodologiji in obrazcih za obračun in izplačilo plač v javnem sektorju narekuje mesečno delovno obveznost v obsegu 174 ur. Del komentarja, ki govori o pravicah iz dela, ki jih samozaposleni nimajo, je upoštevan v obtežitvenem faktorju, ki korigira manjko tovrstnih pravic.  **Fizična oseba** je podala mnenje, v katerem popisuje svoje izkušnje z nizkimi plačili samozaposlenih pri delu z javnimi zavodi. Predlaga, da bi uredba jasneje določila nominalno vrednost minimalnega plačila. Prav tako opozarja, da lahko prihaja do nelojalne konkurence, saj meni, da bodo javni zavodi najemali osebe, ki bodo enako delo opravili za manj denarja od predpisanega. Predlaga še, da bi moralo biti kršenje minimalnega honorarja ustrezno kaznovano. Predlogi so smiselno upoštevani že v osnovnem gradivu, saj 82.c člen ZUJIK določa, da morajo enake urne postavke veljati tudi za osebe, ki enako delo v javnem zavodu opravlja na podlagi druge pravne podlage (denimo avtorske pogodbe ipd.). ZUJIK prav tako določa, da minister z uredbo na podlagi izhodišč uredbe določi tudi nominalne zneske urne postavke, kar bo tako naročnikom kot samozaposlenim olajšalo določanje obsega plačila za opravljeno delo. 121. člen ZUJIK tudi določa, da inšpektorat ministrstva, pristojnega za kulturo, izvaja inšpekcijski nadzor nad izvajanjem določb ZUJIK, torej tudi 82.c člena, ki ureja minimalno plačilo za samozaposlene v kulturi.  **Fizična oseba** je podala mnenje, v katerem predlaga, da se v Prilogo I: Tabela s primerljivostjo poklicev doda poklica oblikovalec vidnih sporočil ter oblikovalec uporabniških vmesnikov. Predloga ni mogoče upoštevati, saj je seznam poklicev opredeljen v Uredbi o samozaposlenih v kulturi, v skladu z 82. c členom ZUJIK pa v Uredbi o minimalnem plačilu za samozaposlene v kulturi te poklice zgolj razvrsti primerljivo s poklici na primerljivih delovnih mestih v javnem sektorju. V tem seznamu je zajet splošni poklic oblikovalec. V mnenju opozarja, da samozaposleni opravijo veliko ur dela, ki niso neposredno ustvarjanje, temveč denimo komuniciranje z naročnikom, predpriprave in podobno. Prav tako opozarja, da si morajo samozaposleni sami zagotoviti tehnične pogoje za delo, ter da delujejo v prekarnih pogojih. Zato predlaga višji obtežitveni faktor, in sicer 2,5 namesto predlaganega 1,9. Komentarja ni mogoče sprejeti zaradi zakonskega določila o primerljivosti poklicev med javnimi uslužbenci in samozaposlenimi v kulturi, ki ga odraža predlagani faktor 1,9.  Predloga, da bi se poleg plačila delovnih ur uredba razširila tako, da bi vključevala tudi odkup materialnih in avtorskih pravic, ni mogoče upoštevati, saj za to ni ustrezne pravne podlage znotraj ZUJIK. V mnenju dodaja, da lahko pride pri določanju ur, potrebnih za izvedbo posameznega projekta, do različnih interpretacij med naročnikom in samozaposlenim, zato predlaga dodatno normiranje. Predloga ni mogoče upoštevati, saj uredba ureja zgolj postopkovne določbe 82.c člena ZUJIK, kjer tovrstno normiranje ni predvideno. Predlog, da se za nekatere poklice upoštevajo tarife namesto urnih postavk, je sprejet, saj je uredba ustrezno dopolnjena na način, da uvaja tarife, ki so za nekatere poklice samozaposlenih v kulturi določene s strani Javne agencije Republike Slovenije za knjigo (v nadaljnjem besedilu: JAK). Predlog, da bi morala uredba vključevati tudi plačila za javne natečaje zasebnih investitorjev, ni mogoče upoštevati, saj za to ni pravne podlage v ZUJIK, ki določa subjekte (javni zavodi in agencije v kulturi), na katere se nanaša uredba o minimalnem plačilu samozaposlenih v kulturi.  **Fizična oseba** je opozorila, da bi lahko v praksi kljub postavljenim minimalnim tarifam prihajalo do zniževanja obsega ur s strani naročnikov. Komentarja ni mogoče upoštevati, saj zakon določa le minimalne honorarje, ne pa tudi obsege za vsako posamezno delo, ki so v praksi preveč raznoliki, da bi bilo to mogoče zakonsko normirati. Meni tudi, da je v Republiki Sloveniji prevelika količina zakonov in podzakonskih aktov ter poziva k natančnejšemu nadzoru nad izvajanjem določb uredbe. Komentarja se ne upošteva, ker zakon že določa, da ima nadzor nad izvajanjem ZUJIK inšpektorat ministrstva, pristojnega za kulturo. Nadalje se boji, da bodo zaradi višjih honorarjev javni zavodi v manjšem obsegu najemali zunanje sodelavce. Komentar se ne upošteva, saj imata tako zakon kot uredba predvideno kritje finančnih posledic. Opozarja, da nekateri samozaposleni presegajo cenzus, nekateri pa zaslužijo več kot 60.000 evrov, kar pomeni, da ne morejo biti več normiranci, t.j. ne morejo ugotavljati davčne osnove z upoštevanjem normiranih odhodkov. Komentar se ne upošteva, saj uredba ureja minimalne zaslužke, cenzus in normiranost samozaposlenih pa urejajo drugi predpisi. Opozorila je tudi na rast prispevkov za samozaposlene. Komentarja ni mogoče upoštevati, saj ne gre za materijo, ko jo ureja uredba.  **Fizična oseba** je podala mnenje, da uredba ne upošteva dosežene izobrazbe samozaposlenih (denimo doktorata) ter karierne dinamike, vezane na delovno dobo in izkušnje, ki jih posameznik pridobiva v času svoje kariere. Komentarja ni mogoče upoštevati, ker za karierno dinamiko še ni zakonske podlage, zato tudi ne more biti uvedena na nivoju podzakonskega akta. Uredba za izhodišče pri vseh poklicih upošteva univerzitetno stopnjo izobrazbe, razen, kjer to ni mogoče in se išče najbližji primerljiv plačni razred javnega uslužbenca.  **Fizična oseba** je podala mnenje, da javni uslužbenci z leti napredujejo, s tem pa dobivajo tudi višje plače, kar uredba za samozaposlene ne predvideva, zato predlaga, da se vanjo vključijo tudi karierni razredi. Komentarja ni mogoče upoštevati, saj mora biti karierno napredovanje samozaposlenih najprej uveljavljeno v zakonu, šele nato se ga lahko prenese v podzakonske akte, pri čemer 82.c člen ZUJIK kariernih razredov pri določanju minimalnega plačila ne predvideva, seveda pa se lahko samozaposleni in naročnik dogovorita o višjih honorarjih.  Nadalje predlaga, da so izhodiščni plačni razredi za vse poklice za dva plačna razreda višji, kot je to predlagano v Prilogi I uredbe, nekateri vizualni poklici pa še bistveno višje, saj se v kolektivni pogodbi po njihovem mnenju skozi leta niso ustrezno usklajevali. Komentarja ni mogoče upoštevati, saj uredba sledi določilom ZUJIK, ki narekujejo, da so za vsak specializiran poklic samozaposlenega v kulturi, ki je določen v uredbi, ki ureja samozaposlene v kulturi, določi primerljivo delovno mesto v javnem sektorju s pripadajočima minimalnim plačnim razredom in šifro izmed sorodnih delovnih mest, ki so navedena v veljavnem aneksu h kolektivni pogodbi za kulturne dejavnosti v Republiki Sloveniji. Kolektivna pogodba je dokument, usklajen v procesu socialnega dialoga, uredba pa vanj ne more posegati in določene poklice uvrščati drugače.  Predlaga tudi, da uredba podrobneje določi razstavnino za vizualne umetnike. Predlog ni upoštevan, ker za urejanje razstavnin ne obstaja zakonska podlaga v 82.c členu ZUJIK. Je pa minimalna razstavnina opredeljena v Akcijskem načrtu do leta 2027 za izvajanje Resolucije o nacionalnem programu za kulturo 2024–2031, saj gre za ločen instrument od minimalnega honorarja, ki ga opredeljuje ta uredba, in je urejena z vsakokratnimi razpisnimi dokumentacijami.  **Fizična oseba** je podala predlog o drugačni uvrstitvi delovnega mesta instrumentalist. Predlaga, da je bližje delovnim mestom solistom. Komentarja ni mogoče upoštevati, saj uredba sledi določilom ZUJIK, ki narekujejo, da so za vsak specializiran poklic samozaposlenega v kulturi, ki je določen v uredbi, ki ureja samozaposlene v kulturi, določi primerljivo delovno mesto v javnem sektorju s pripadajočima minimalnim plačnim razredom in šifro izmed sorodnih delovnih mest, ki so navedena v veljavnem aneksu h kolektivni pogodbi za kulturne dejavnosti v Republiki Sloveniji. Ker uredba ne razločuje med kariernimi razredi, je potrebno uporabiti najbolj sorodne izhodiščne razrede.    Nadalje je opozorila, da bi bila potrebna večja jasnost vrednotenja časa za opravljanje posameznega dela ter ovrednotenja začetnega plačila. Glede časovnega aspekta komentarja ni mogoče upoštevati, saj uredba zaradi raznovrstnosti del na področju kulture ne more normirati vsako obliko dela. Dogovor o obsegu bo še naprej del dogovarjanja med naročnikom in samozaposlenim in opredeljen v pogodbi. Komentar glede potrebe po več jasnosti vrednotenja začetnega plačila je bil upoštevan na način, da se je razširila obrazložitev člena.  **Fizična oseba** je posredovala mnenje, v katerem izpostavlja, da bi moral biti obtežitveni faktor nižji, prav tako se ne strinja z osemurnim začetnim plačilom, saj naj bi bil ta preobsežen. Komentarja ni mogoče upoštevati, saj gre, kakor izhaja iz obrazložitve finančnih posledic uredbe, pri določitvi višine obtežitvenega faktorja za izračun povprečnih stroškov, ki jih ima samozaposleni pri opravljanju svojega dela, začetnega plačila pa ni smiselno drobiti v manj kot enodnevni obseg dela, ki je zakonsko določen na osmih urah, iz česar nato izhaja tudi povprečna mesečna obveznost pri 174 delovnih urah.  **Društvo slovenskih pisateljev** je izrazilo naklonjenost predlogu uredbe, ter opozorilo na specifiko literarnega področja v kulturi, saj menijo, da ga ni mogoče ovrednotiti v urah. Opozorili so na uveljavljen način obračunavanja honorarjev po avtorskih polah oziroma verzih. Hkrati so opozorili na določene oblike dela, ki vseeno potrebujejo izhodiščne minimalne oziroma urne postavke. Komentar je upoštevan na način, da se za določene poklice s področja knjige določi tarife, ki jih kot izhodiščne določa Javna agencija Republike Slovenije za knjigo, in so uveljavljena praksa določanja izhodiščnih postavk. Hkrati se opcijsko v skladu z 82.c členom ZUJIK ohrani tudi možnost obračunavanja urnih postavk.  **Društvo slovenskih književnih prevajalcev** je podalo mnenje, da je na področju prevajalstva tako nacionalno kot mednarodno uveljavljen način plačevanja po avtorskih polah v obsegu 30.000 znakov s presledki in ne v urah. Določena dela prevajalcev, denimo spremljanje tujega avtorja na gostovanju v Sloveniji, pisanje promocijskih besedil, branje in pisanje predlogov za prevode, promocijski nastopi, predstavitve prevodov ipd. pa so lahko po njihovem mnenju ovrednotene po urah. Predlagajo obračunavanje po minimalnih tarifah, ki jih predpisujejo tako sami kot Javna agencija Republike Slovenije za knjigo, pri čemer predlagajo tudi povišanje teh tarif, njihovo diferenciacijo in redno usklajevanje z rastjo plač v javnem sektorju. Komentar je upoštevan v delu, ki govori o uvedbi tarif, kot jih določa Javna agencija Republike Slovenije za knjigo. Njihova višina in diferenciacija ni predmet uredbe, saj mora biti usklajena z Javno agencijo Republike Slovenije za knjigo.  Društvo tudi predlaga, da bi uredba podrobneje uredila vpeljavo pogodbenih razmerij, ki bi določala tudi prenos in obseg avtorskih pravic. Komentarja ni mogoče upoštevati, saj zanj ni zakonske podlage v ZUJIK.  Društvo prav tako opozarja, da uredba ne predvideva kariernega napredovanja samozaposlenih v kulturi. Komentarja ni mogoče upoštevati, saj karierna dinamika še nima zakonske podlage v ZUJIK.  **Društvo Asociacija** je podalo mnenje, v katerem pozivajo, da se urne postavke določijo v bruto znesku. Komentar ni upoštevan, saj ZUJIK določa, da se upošteva neto plačo. Slednjo se določi z uporabo Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št. 109/24), brez upoštevanja olajšav in drugih individualnih vidikov določanja višine izplačila, kot jih ureja splošna zakonodaja.  Nadalje pozdravljajo višino količnika 1,9 ter dodajajo, da bi bilo pomembno upoštevati tudi elemente karierne dinamike, ki izhaja iz delovne dobe samozaposlenega v kulturi. Komentarja ni mogoče upoštevati, ker karierna dinamika samozaposlenih v kulturi še ni uzakonjena. Menijo tudi, da bi bilo potrebno dodatno določiti posledice neupoštevanja izvajanja minimalnega plačila s strani javnega zavoda, saj menijo, da je to posebna težava predvsem na področju uprizoritvenih umetnosti. Komentar je delno upoštevan na način, da že ZUJIK predvideva, da inšpekcijski nadzor nad izvajanjem določb izvaja inšpektorat ministrstva, pristojnega za kulturo. Primeri neplačil, ko pride do odpovedi pogodbe, so praviloma urejene znotraj pogodb in izhajajo iz pogodbenega prava.  Nadalje predlagajo drug način usklajevanja minimalnih postavk, ki ne bi sledil uveljavljenemu in zakonsko določenemu usklajevanju plač v javnem sektorju. Komentarja v sklopu sprejemanja uredbe ni mogoče upoštevati, saj za to ni zakonske podlage.  Menijo, da je potrebno predlog uredbe spremeniti, ker ne določa, kako se razvršča dela študentov. Komentar ni upoštevan, saj tako uredba kot že sam zakon narekujeta, da morajo biti na enak način kot samozaposleni v kulturi razvrščeni tudi vsi drugi subjekti, kadar opravljajo dela s področja kulture. Če bo denimo študent dramske igre v javnem zavodu na področju uprizoritvene umetnosti igral dramsko vlogo, bo plačan na enak način kot dramski igralec, ki je samozaposlen v kulturi, saj ZUJIK narekuje enako plačilo za enako delo. Prav tako opozarjajo, da lahko izboljšanje pogojev dela samozaposlenih v kulturi vodi v prehajanje kadrov v javni sektor, kar bo otežilo delo v neodvisnem sektorju. Komentar ni upoštevan, saj predlagatelj zagovarja takojšnjo nujnost urejanja delavskih pravic prekarnih delavcev v segmentu, kjer ima za to zakonsko podlago.  Nadalje pozivajo še k rednemu zaposlovanju samozaposlenih, ki večinsko delajo pri enem delodajalcu. Komentarja ni mogoče upoštevati, saj ne gre za materijo uredbe, hkrati pa Zakon o delovnih razmerjih jasno določa, kdaj gre za elemente delovnega razmerja in kakšni so postopki ter sankcije neupoštevanja tega dejstva. | | | | | | | | | | | | |  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | |  |
| **11. Gradivo je uvrščeno v delovni program vlade:** | | | | | | | | | | NE | | |  |
| Mag. Marko Rusjan  državni sekretar  po pooblastilu št. 1003-10/2022-3340-13  z dne 31. 1. 2024 | | | | | | | | | | | | |  |

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 106.l člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, in 18/23 – ZDU-1O in 76/23) je Vlada Republike Slovenije na … seji … sprejela

SKLEP:

Vlada Republike Slovenije je izdala Uredbo o minimalnem plačilu za samozaposlene v kulturi in jo objavi v Uradnem listu Republike Slovenije.

Barbara Kolenko Helbl

generalna sekretarka

Priloga:

– predlog Uredbe o minimalnem plačilu za samozaposlene v kulturi,

– obrazložitev.

Sklep prejmejo:

– Ministrstvo za finance Republike Slovenije,

– Ministrstvo za delo, družino, socialne zadeve in enake možnosti Republike Slovenije,

– Ministrstvo za javno upravo Republike Slovenije,

– Generalni sekretariat Vlade Republike Slovenije,

– Služba Vlade Republike Slovenije za zakonodajo,

– Ministrstvo za kulturo Republike Slovenije.

**PREDLOG**

**EVA 2025-3340-0004**

Na podlagi četrtega odstavka 82.c člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25) Vlada Republike Slovenije izdaja

**Uredbo o minimalnem plačilu za samozaposlene v kulturi**

1. VSEBINA UREDBE

**1. člen**

Ta uredba določa višino začetnega plačila za opravljeno delo na področju kulture, ki ga samozaposleni v kulturi (v nadaljnjem besedilu: izvajalec) opravi za javne zavode in javne agencije na področju kulture (v nadaljnjem besedilu: naročnik), višino obtežitvenega faktorja, minimalne tarife za nekatere vrste opravljenih del, seznam primerljivosti poklicev samozaposlenih v kulturi in delovnih mest v javnem sektorju ter uvršča vrste opravljenih del samozaposlenih v kulturi v posamezne razrede s seznama primerljivih delovnih mest.

**2. člen**

(1) Za opravljeno delo na področju kulture se šteje delo, ko izvajalec opravlja umetniško ali drugo kulturno aktivnost na področjih iz 4. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25; v nadaljnjem besedilu: zakon).

(2) Kot vrste opravljenega dela s področja kulture se za potrebe izvajanja določb te uredbe uporabljajo specializirani poklici na področju kulture, kakor so navedeni v prilogah I in II Uredbe o samozaposlenih v kulturi (Uradni list RS, št. 45/10, 43/11, 64/12, 28/14, 35/16, 84/16, 25/23, 44/24, 2/25 in 4/25 – popr.). Vrsta opravljenega dela se določi v dogovoru med izvajalcem in naročnikom glede na predvidene aktivnosti ali rezultate.

II. MINIMALNO URNO PLAČILO IN VIŠINA ZAČETNEGA PLAČILA

**3. člen**

(1) Minimalno urno plačilo se izračuna tako, da se znesek neto plače za izhodiščni plačni razred za primerljivo delovno mesto v javnem sektorju, kot ga določa 6. člen te uredbe, preračuna na uro dela povprečne mesečne delovne obveznosti za polni delovni čas, pri čemer se upošteva, da ta znaša 174 ur. Tako izračunani znesek se nato pomnoži z obtežitvenim količnikom 1,9.

(2) Znesek neto plače iz prejšnjega odstavka se določi na način, da se od osnovne plače javnega uslužbenca, kakor jo določa Uredba o enotni metodologiji in obrazcih za obračun in izplačilo plač v javnem sektorju (Uradni list RS, št. 109/24), odštejejo prispevki za socialno varnost iz plače, kakor jih določa zakon, ki ureja prispevke za socialno varnost, obvezni zdravstveni prispevek, kakor ga določa zakon, ki ureja zdravstveno varstvo in zdravstveno zavarovanje, ter davčni odtegljaj, kakor ga določa zakon, ki ureja dohodnino, pri čemer se za izračun davčne osnove upošteva samo splošna olajšava, preračunana na mesec.

**4. člen**

Za izračun plačila se kot osnovna enota uporablja ena (1) ura dela, pri čemer je skupni obseg opravljenega dela kot element izračuna plačila lahko le večkratnik navedene osnovne enote.

**5. člen**

Naročnik izvajalcu za opravljeno delo s področja kulture ne more plačati manj, kot je višina osemkratnika minimalnega urnega plačila.

III. PRIMERLJIVOST SPECIALIZIRANIH POKLICEV

**6. člen**

(1) Primerljivost specializiranih poklicev samozaposlenih v kulturi, s katerimi se opredeljuje vrsta opravljenega dela, z delovnimi mesti v sistemu plač v javnem sektorju, je določena v prilogi 1, ki je sestavni del te uredbe, s tem da se za vsak specializiran poklic samozaposlenega v kulturi, ki je določen v uredbi, ki ureja samozaposlene v kulturi, določi primerljivo delovno mesto v javnem sektorju s pripadajočima minimalnim plačnim razredom in šifro.

(2) Primerljiva delovna mesta so izbrana med sorodnimi delovnimi mesti, navedenimi v Aneksu h Kolektivni pogodbi za kulturne dejavnosti v Republiki Sloveniji (Uradni list RS, št. 99/24). Izbere se delovno mesto v tarifnem razredu VII/2 in v izhodiščnem nazivu, če to obstaja, sicer se izbere primerljivo delovno mesto v nižjem tarifnem razredu.

IV. MINIMALNE TARIFE

**7. člen**

(1) Ne glede na določbe II. in III. poglavja te uredbe naročnik in izvajalec za določene vrste dela pri določitvi višine plačila lahko upoštevata višino minimalnih tarif.

(2) Minimalne tarife se lahko upoštevajo za vrste opravljenega dela in v višinah, kakor so določene v prilogi 2, ki je sestavni del te uredbe.

V. KONČNA DOLOČBA

**8. člen**

Ta uredba začne veljati petnajsti dan po objavi v Uradnem listu Republike Slovenije, uporabljati pa se začne z dnem uveljavitve odredbe iz petega odstavka 82.c člena zakona.

Št. \_\_\_\_\_\_\_\_\_\_

Ljubljana,

EVA 2025-3340-0004

Vlada Republike Slovenije

dr. Robert Golob

predsednik

Priloga 1: Seznam s primerljivostjo poklicev

Priloga 2: Seznam z vrstami dela, za katerega se lahko upoštevajo minimalne tarife, z navedbo njihove višine

**Priloga 1: Seznam s primerljivostjo poklicev**

Seznam primerljivosti poklicev samozaposlenih v kulturi in delovnih mest v javnem sektorju s pripadajočim minimalnim plačnim razredom

|  |  |  |  |  |
| --- | --- | --- | --- | --- |
| **Specializiran poklic samozaposlenega v kulturi** | **Primerljivo delovno mesto v javnem sektorju** | **Tarifni razred** | **Šifra DM** | **Izhodiščni PR** |
| Animator lutk | Dramski igralec | VII/2 | G017008 | 19 |
| Aranžer glasbe | Strokovni sodelavec | VII/2 | G027031 | 19 |
| Arheolog | Konservator - arheolog | VII/2 | G27007 | 19 |
| Arhitekt | Arhitekt oblikovalec | VII/2 | G027001 | 18 |
| Arhivist | Arhivist | VII/2 | G027003 | 19 |
| Asistent režiser | Asistent režiserja | VII/2 | G017003 | 19 |
| Avtor radijskih oddaj | Producent | VII/2 | G027027 | 21 |
| Avtor stripov | Slikar | VII/2 | G017043 | 18 |
| Avtor televizijskih oddaj | Producent | VII/2 | G027027 | 21 |
| Bibliotekar | Bibliotekar | VII/2 | G027005 | 19 |
| Direktor filma | Producent | VII/2 | G027027 | 21 |
| Direktor fotografije | Producent | VII/2 | G027027 | 21 |
| Dirigent | Vodja programa | VII/2 | G027909 | 23 |
| Dj | Oblikovalec zvoka | VII/2 | G017024 | 18 |
| Dramaturg | Dramaturg | VII/2 | G017007 | 21 |
| Filmski animator | Strokovni sodelavec | VII/2 | G027031 | 19 |
| Fotograf | Umetniški fotograf | VII/2 | G027038 | 19 |
| Galerist | Vodja galerije | VII/2 | G027905 | 21 |
| Glasbeni opremljevalec | Strokovni sodelavec | VII/2 | G027031 | 19 |
| Grafik | Slikar | VII/2 | G017043 | 18 |
| Igralec | Dramski igralec | VII/2 | G017008 | 19 |
| Ilustrator | Slikar | VII/2 | G017043 | 18 |
| Instrumentalist | Pevec v zboru - solist | VII/2 | G017028 | 19 |
| Intermedijski umetnik | Slikar | VII/2 | G017043 | 18 |
| Interpretator kulturne dediščine | Kustos | VII/2 | G027012 | 19 |
| Izdelovalec glasbil | Strokovni sodelavec | VII/2 | G027031 | 19 |
| Izvajalec sinhronih šumov / mikrofonist | Strokovni sodelavec | VII/2 | G027031 | 19 |
| Kantavtor | Pevec v zboru - solist | VII/2 | G017028 | 19 |
| Kinooperater | Kamerman | VII/2 | G027006 | 18 |
| Kipar | Kipar | VII/2 | G017013 | 18 |
| Književnik / dramatik / esejist / pesnik / pisatelj | Scenarist | VII/2 | G017041 | 22 |
| Kolorist | Strokovni sodelavec | VII/2 | G027031 | 19 |
| Konservator | Konservator | VII/2 | G027007 | 19 |
| Konservator - restavrator | Konservator - restavrator | VII/2 | G027008 | 20 |
| Koreograf | Scenarist | VII/2 | G017041 | 22 |
| Korepetitor | Korepetitor | VII/2 | G017016 | 19 |
| Kostumograf | Kostumograf | VII/2 | G017017 | 18 |
| Kritik / recenzent | Novinar poročevalec | VII/2 | G027019 | 19 |
| Kurator | Kurator zbirk | VII/2 | G027011 | 18 |
| Kustos | Kustos | VII/2 | G027012 | 19 |
| Lektor / oblikovalec jezikovne podobe | Gledališki lektor | VII/2 | G017011 | 19 |
| Montažer slike in zvoka | Montažer | VII/2 | G027016 | 18 |
| Napovedovalec voditelj / interpret besedil | Napovedovalec | VII/2 | G027017 | 18 |
| Oblikovalec | Arhitekt oblikovalec | VII/2 | G027001 | 18 |
| Oblikovalec maske in pričeske | Oblikovalec maske | VII/2 | G017022 | 18 |
| Oblikovalec svetlobe | Oblikovalec svetlobe | VII/2 | G017023 | 18 |
| Oblikovalec vizualnih učinkov | Slikar | VII/2 | G017043 | 18 |
| Oblikovalec zvoka | Oblikovalec zvoka | VII/2 | G017024 | 18 |
| Pedagog | Pedagog / andragog | VII/2 | G037004 | 18 |
| Performer | Dramski igralec | VII/2 | G017008 | 19 |
| Pevec | Pevec v zboru - solist | VII/2 | G017028 | 19 |
| Pisec glasbenih besedil | Strokovni sodelavec | VII/2 | G027031 | 19 |
| Plesalec | Samostojni plesalec sodobnega plesa | VII/2 | G017079 | 21 |
| Prevajalec na področju kulture / tolmač | Prevajalec | VII/2 | G097096 | 20 |
| Producent | Strokovni sodelavec | VII/2 | G027031 | 19 |
| Realizator lutkovne zasnove / tehnolog / realizator likovne podobe za animirani film | Strokovni sodelavec | VII/2 | G027031 | 19 |
| Režiser | Vodja programa | VII/2 | G027909 | 23 |
| Scenarist | Scenarist | VII/2 | G017041 | 22 |
| Scenograf / oblikovalec prostora (uprizoritvenega, javnega, virtualnega) | Scenograf | VII/2 | G017042 | 19 |
| Skladatelj | Scenarist | VII/2 | G017041 | 22 |
| Skrbnik kontinuitete / skripter | Montažer | VII/2 | G027016 | 18 |
| Slikar | Slikar | VII/2 | G017043 | 18 |
| Snemalec | Snemalec | VII/2 | G027029 | 18 |
| Teatrolog | Novinar poročevalec | VII/2 | G027019 | 19 |
| Transdisciplinarni ustvarjalec | Strokovni sodelavec | VII/2 | G027031 | 19 |
| Uglaševalec glasbil | Strokovni sodelavec | VII/2 | G027031 | 19 |
| Urednik | Novinar specialist | VII/2 | G027020 | 22 |
| Videast | Slikar | VII/2 | G017043 | 18 |
| Vizualni performer (vj) | Slikar | VII/2 | G017043 | 18 |
| Vizualni tehnični producent | Vodja V | VI | G026005 | 18 |

**Priloga 2: Seznam z vrstami dela, za katerega se lahko upoštevajo minimalne tarife, z navedbo njihove višine**

Minimalne tarife se lahko upoštevajo za naslednje vrste opravljenega dela in v višinah bruto zneskov, kakor so navedene v spodnji preglednici, pri čemer avtorska pola obsega 30.000 znakov (črk, številk, ločil, presledkov).

|  |  |
| --- | --- |
| Pisanje izvirnega leposlovnega besedila | 500,00 EUR na avtorsko polo |
| Prevajanje leposlovnega besedila | 350,00 EUR na avtorsko polo |
| Pisanje izvirne pesniške zbirke | 3500,00 EUR na zbirko |
| Prevajanje pesniške zbirke | 3200,00 EUR na zbirko |
| Pisanje besedila slikanice | 900,00 EUR na slikanico |

**OBRAZLOŽITEV**

**I. UVOD**

**1.** **Pravna podlaga (besedilo, vsebina zakonske določbe, ki je podlaga za izdajo uredbe)**

Četrti odstavek 82.c člena Zakona o uresničevanju javnega interesa za kulturo (ZUJIK) (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25), ki predpisuje, da vlada z uredbo določi seznam primerljivih delovnih mest in dejavnosti, uvrstitev opravljenih del samozaposlenih v kulturi v posamezne razrede s seznama primerljivih delovnih mest in dejavnosti, višino obtežitvenega faktorja in začetno višino plačila za opravljeno delo posameznih razredov primerljivih delovnih mest in dejavnosti.

**2.** **Rok za izdajo uredbe, določen z zakonom**

V Uradnem listu RS št. 8/2025, z dne 11. februarja 2025, je bil razglašen Zakon o dopolnitvi Zakona o uresničevanju javnega interesa za kulturo (ZUJIK-H), ki ga je na seji 30. januarja 2025 sprejel Državni zbor Republike Slovenije. Novela v 2. členu določa, da vlada izda uredbo, ki izhaja iz zakona, v šestih mesecih po uveljavitvi tega zakona. Nadalje 3. člen še določa, da zakon začne veljati petnajsti dan po objavi v Uradnem listu Republike Slovenije, torej 26. februarja 2025. Rok za izdajo uredbe je zato 26. avgust 2025.

**3.** **Splošna obrazložitev predloga uredbe, če je potrebna**

Obrazložitev predlaganih rešitev je zapisana v II. točki.

**4.** **Predstavitev presoje posledic za posamezna področja, če te niso mogle biti celovito predstavljene v predlogu zakona**

Predstavitev presoje posledic za posamezna področja je bila celovito predstavljena v predlogu zakona.

**II.** VSEBINSKA OBRAZLOŽITEV PREDLAGANIH REŠITEV

**K 1. členu:**

S predlaganim členom se določa vsebina uredbe, izdane na podlagi četrtega odstavka 82.c člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25; v nadaljnjem besedilu: ZUJIK). Uredba podrobneje ureja pravni okvir za določanje plačila samozaposlenih v kulturi za opravljeno delo, kadar je to izvedeno za javne zavode in javne agencije s področja kulture, pri čemer so izrecno našteti elementi, ki se urejajo z uredbo. Gre za višino obtežitvenega faktorja, višino začetnega plačila, minimalne tarife za nekatere (z uredbo določene) vrste opravljenih del in shemo primerljivosti poklicev samozaposlenih v kulturi z delovnimi mesti v javnem sektorju, vključno s plačnimi razredi.

V členu se opredelijo tudi subjekti, katerih razmerja se urejajo z določbo, in sicer javni zavodi in javne agencije s področja kulture kot naročniki ter samozaposleni v kulturi kot izvajalci.

**K 2. členu**

S predlaganim členom se podrobneje opredeljuje, kaj se šteje za delo s področja kulture, ki je predmet urejanja te uredbe. V prvem odstavku se določba sklicuje na 4. člen ZUJIK, ki opredeljuje področja, na katerih se izvajajo kulturne dejavnosti, ter navaja, da se kot delo s področja kulture šteje, če posameznik na teh področjih izvaja umetniško ali drugo kulturno dejavnost. S tem se določa vsebinski okvir opravljenega dela, znotraj katerega je mogoče uveljavljati pravico do minimalnega plačila po pravilih te uredbe.

V drugem odstavku člen uvaja nadaljnje razlikovanje oziroma diferenciacijo opravljenega dela na področju kulture z uporabo sistema poklicev, kakor so opredeljeni v Uredbi o samozaposlenih v kulturi (Uradni list RS, št. 45/10, 43/11, 64/12, 28/14, 35/16, 84/16, 25/23, 44/24, 2/25 in 4/25 – popr.). Ti poklici so v navedeni uredbi določeni kot statusne oblike samozaposlenih, v tej uredbi pa se uporabljajo kot vsebinski deskriptorji za razvrščanje vrste opravljenega dela. Ti poklici so namreč že sistemsko urejeni, njihova uporaba pa zagotavlja enotnost klasifikacije del, ki je predmet te uredbe in omogoča primerljivost z delovnimi mesti v javnem sektorju.

Vrsta opravljenega dela se v skladu s členom določa v dogovoru med izvajalcem in naročnikom glede na konkretne aktivnosti ali rezultate.

**K 3. členu**

S predlaganim členom se določa metodologija za izračun minimalnega urnega plačila za samozaposlene v kulturi. Minimalno urno plačilo se oblikuje na podlagi neto plače za primerljivo delovno mesto v javnem sektorju, ki se preračuna na urno postavko ob upoštevanju povprečne mesečne delovne obveznosti v višini 174 ur. To število ur izhaja iz Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št. 109/24), ki v 2. členu opredeli povprečno mesečno delovno obveznost. Izračunana urna postavka se nato pomnoži z obtežitvenim količnikom v višini 1,9, ki upošteva posebnosti statusa samozaposlenih, zlasti dejavnike, kot so nestanovitnost prihodkov, stroški, ki jih samozaposleni krijejo sami, ter odsotnost socialnih in pogodbenih pravic, ki jih uživajo zaposleni v javnem sektorju.

Faktor v višini 1,9 izhaja iz tretjega odstavka 82.c člena ZUJIK, ki napotuje k temu, da obtežitveni faktor upošteva oceno letnih stroškov, ki jih ima samozaposleni v kulturi pri zagotavljanju svojih delovnih pogojev, pri čemer upošteva kategorije stroškov, kot so zagotavljanje delovnih prostorov in infrastrukture, amortizacija delovnih sredstev, izobraževanje in usposabljanje, ter izvajanje administrativnih, računovodskih in pravnih obveznosti.

Nadalje naj primerno obtežitev pojasnimo s primerom izračuna obtežitvenega faktorja:

O\_f=( MSZDPsvz / MNP\_ju ) + 1

Pri tem imajo uporabljene oznake naslednji pomen:

O\_f = obtežitveni faktor

MNP\_ju = povprečje letnega neto plačila plače javnega uslužbenca v 18., 19., 20. in 21. plačnem razredu

MSZDPsvz = letni stroški za zagotavljanje delovnih pogojev samozaposlenih v kulturi

Povprečje mesečnih neto plač javnega uslužbenca v 18., 19., 20. in 21. plačnem razredu je izbrano kot referenca, ker gre za več kot 90 % vseh plačnih razredov, ki so v delovnem gradivu MK povezani s primerljivimi poklici na področju kulture v veljavni Uredbi o samozaposlenih v kulturi. Tako se vzpostavi enotni obtežitveni faktor ne glede na dejavnost, ki jo samozaposleni v kulturi izvaja, oziroma ne glede na primerljivi plačni razred v javnem sektorju. S tem se zagotavlja razumljivo in jasno oblikovan podzakonski predpis ter olajša njegovo izvajanje.

Letni stroški za zagotavljanje delovnih pogojev samozaposlenih v kulturi izhajajo iz abstrahiranja individualnih okoliščin in delovne predpostavke, da imajo vsi samozaposleni v kulturi enake letne stroške, ne glede na posebnosti njihovega materialne in profesionalnega angažmaja. Pri tem lahko pride do odstopanj, in sicer imajo nekateri samozaposleni v kulturi zaradi posebnosti svojih delovnih orodij ali prostorskih potreb višje letne stroške, drugi pa nekoliko nižje. Glede na ocene ministrstva za kulturo se z izračunanim faktorjem zajame večji del posameznih delovnih situacij in primerno obteži prekarni položaj samozaposlenih v kulturi, vendar le sorazmerno glede na vsakokratno sodelovanje z javnim zavodom ali javno agencijo. Višina posameznih postavk, ki so podlaga za izračun stroškov, izhaja iz analiz ministrstva za kulturo ter iz upoštevanja stroškov, ki za podobne okoliščine nastanejo zaposlenim v javnem sektorju. Določitev neto plače, ki je osnova za izračun in opredeljena v drugem odstavku člena, prav tako izhaja iz Uredbe o enotni metodologiji za obračun in izplačilo plač v javnem sektorju ter posredno iz Zakona o skupnih temeljih sistema plač v javnem sektorju (Uradni list RS, št. 95/24; v nadaljnjem besedilu: ZSTSPJS). Uporabi se v navedeni uredbi opredeljena osnovna plača javnega uslužbenca, določena s plačnim razredom in nominalno navedena v prilogi 1 ZSTSPJS, od nje pa se odštejejo prispevki, kakor jih za zavarovance določa Zakon o prispevkih za socialno varnost (Uradni list RS, št. 5/96, 18/96 – ZDavP, 34/96, 87/97 – ZDavP-A, 3/98, 7/98 – odl. US, 106/99 – ZPIZ-1, 81/00, 97/01 – ZSDP, 97/01, 62/10 – odl. US, 40/12 – ZUJF, 96/12 – ZPIZ-2, 91/13 – ZZVZZ-M, 99/13 – ZSVarPre-C in 26/14 – ZSDP-1), obvezni zdravstveni prispevek, kakor ga določa Zakon o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1, 78/23 in 32/25 – ZZDej-N), ter davčni odtegljaj, kakor ga določa 127. člen Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19, 66/19, 39/22, 132/22 – odl. US, 158/22, 131/23 – ZORZFS in 104/24; v nadaljnjem besedilu: ZDoh-2). Pri izračunu davčnega odtegljaja se pri izračunu davčne osnove upošteva samo splošna davčna olajšava (prvi odstavek 111. člena ZDoh-2).

Tako se neto plača, ki izhaja iz zakonske določbe, uredi na način, ki ne upošteva individualnih razlik v plačah in je primeren za sistemsko in pregledno urejanje minimalnih urnih izplačil. Ta so v nominalni obliki, ki se uporablja za vse samozaposlene v kulturi, glede na opravljeno delo, navedena v odredbi, ki izhaja iz petega odstavka 82.c člena ZUJIK.

Glede na navedeno metodologijo se za izračun obtežitvenega faktorja uporabijo naslednji zneski:

– povprečje 12 mesečnih neto plač javnega uslužbenca v 18., 19., 20. in 21. plačnem razredu: 16.953,30 evra,

– letni stroški za zagotavljanje delovnih pogojev samozaposlenih v kulturi: 15.279,50 evra.

Izračun je nato izveden po formuli: (15.279,50/16.953,30) + 1 ≅ 1,9

Znesek letnih stroškov samozaposlenega v kulturi izhaja iz ocene primerljivosti z zaposlenim v javnem sektorju. Samozaposleni si mora v takšnem primeru sam zagotavljati delovne pogoje, kar na letni ravni obsega:

– stroške delovnih prostorov in infrastrukture (najem pisarne ali studia, amortizacija delovnih sredstev, nakup materiala za umetniško delo, programska oprema, pisarniški material, IKT-oprema), ocenjene na 7.200,00 evra;

– stroške izvajanja administrativnih, poslovnih, računovodskih in pravnih obveznosti (vključno z vodenjem evidenc, obračuni, pogodbenim svetovanjem in podobnim), ocenjene na 4.501,80 evra;

– stroške izobraževanja in usposabljanja (udeležba na strokovnem tečaju ali delavnici ter konferenci v tujini), ocenjene na 1.310,12 evra;

– druge povezane stroške, kot so prehrana med delom, letna vozovnica za medkrajevni prevoz po celotni Sloveniji ter članarine v strokovnih združenjih, ocenjene na 2.267,60 evra.

**K 4. členu**

S predlaganim členom se določa, da je osnovna enota za izračun plačila ena ura dela, pri čemer je skupni obseg opravljenega dela lahko le večkratnik te enote. Takšna določba omogoča enotni način obračunavanja dela, ki preprečuje razdrobljeno zaračunavanje na manjše časovne enote.

**K 5. členu**

S predlaganim členom se uvaja minimalno začetno plačilo za opravljeno delo samozaposlenih v kulturi, ki se določi kot osemkratnik minimalnega urnega plačila. Namen te določbe je zagotoviti pravično nadomestilo tudi za občasna ali kratkotrajna dela, ki jih samozaposleni pogosto opravljajo, ter preprečiti neupravičeno nizka plačila za projekte ali naloge manjšega obsega. Naročnik mora torej obvezno izplačati vsaj osemkratnik minimalnega urnega plačila ne glede na dejanski obseg opravljenega dela. Ureditev tako upošteva načelo sorazmernosti med vloženim delom in višino nadomestila, hkrati pa varuje socialni in ekonomski položaj samozaposlenih, ki nimajo dostopa do varoval, značilnih za redna delovna razmerja.

**K 6. členu**

S predlaganim členom se določa sistem primerljivosti specializiranih poklicev samozaposlenih v kulturi z delovnimi mesti v javnem sektorju, kar je temelj za izračun minimalnega plačila po tej uredbi. Primerljivost se določi na podlagi seznama v prilogi 1, ki je sestavni del uredbe. Za vsak specializirani poklic samozaposlenega v kulturi, kakor je opredeljen v uredbi, ki ureja samozaposlene v kulturi, se določi ustrezno delovno mesto v javnem sektorju s pripadajočim minimalnim plačnim razredom in šifro.

Pri izbiri primerljivih delovnih mest se upoštevajo sorodna delovna mesta iz Aneksa h Kolektivni pogodbi za kulturne dejavnosti v Republiki Sloveniji (Uradni list RS, št. 99/24), pri čemer se upošteva tarifni razred VII/2 ali najbližji možni razred.

V primeru, da pride do spremembe uredbe, ki ureja položaj samozaposlenih v kulturi, ali plačnega sistema v javnem sektorju, in te spremembe vplivajo na primerljivost poklicev ter delovna mesta iz prejšnjega odstavka, se priloga 1 lahko po predpisanem postopku ustrezno spremeni.

**K 7. členu**

S predlaganim členom se določa možnost uporabe minimalnih tarif za določene vrste dela, ki jih opravljajo samozaposleni v kulturi, kot izjema od splošnega pravila izračuna plačila na podlagi urne postavke. Določba upošteva zakonsko možnost, določeno v šestem odstavku 82.c člena ZUJIK, da se za posamezne vrste dela, pri katerih narava opravljene storitve ne omogoča smiselnega vrednotenja po urni postavki, uporabijo minimalne tarife.

Minimalne tarife, ki jih člen predvideva, so določene v prilogi 2, ki je sestavni del uredbe, in se nanašajo na posebej opredeljene vrste dela. Podlaga za njihovo določitev so tarifne vrednosti, ki jih kot izhodiščne vrednosti avtorskih honorarjev določi Javna agencija za knjigo Republike Slovenije v okviru javnega večletnega razpisa za izbor in sofinanciranje izvajalcev javnega kulturnega programa na področju knjižnega programa.

V primeru, da pride do spremembe navedenih izhodiščnih vrednosti, denimo z objavo novega javnega razpisa za izbor in sofinanciranje izvajalcev javnega kulturnega programa na področju knjižni program, ki je predviden v letu 2027, se po predpisanem postopku ustrezno spremeni priloga 2.

**K 8. členu**

S predlaganim členom se določa začetek veljavnosti in uporabe uredbe. Uredba začne veljati petnajsti dan po objavi v Uradnem listu Republike Slovenije, s čimer se upošteva običajna *vacatio legis*, ki zadevnim subjektom omogoča, da se pravočasno seznanijo z vsebino in posledicami novih pravnih pravil. Hkrati se določa, da se uredba začne uporabljati z dnem uveljavitve odredbe, ki jo izda minister za kulturo na podlagi petega odstavka 82.c člena ZUJIK. Ta vezava izhaja iz tega, da se lahko šele z izdano odredbo enoznačno in nedvomno uporabljajo določbe zakona in uredbe, razumljive vsem pravnim naslovljencem.